Document ID: 32011R0360

PADOMES ĪSTENOŠANAS REGULA (ES) Nr. 360/2011
(2011. gada 12. aprīlis),
ar ko īsteno 16. panta 1. un 2. punktu Regulā (ES) Nr. 204/2011 par ierobežojošiem pasākumiem saistībā ar situāciju Lībijā
EIROPAS SAVIENĪBAS PADOME,
ņemot vērā Padomes Regulu (ES) Nr. 204/2011 (2011. gada 2. marts) par ierobežojošiem pasākumiem saistībā ar situāciju Lībijā (1) un jo īpaši tās 16. panta 1. un 2. punktu,
tā kā:
(1)
Padome 2011. gada 2. martā pieņēma Regulu (ES) Nr. 204/2011 par ierobežojošiem pasākumiem saistībā ar situāciju Lībijā.
(2)
Ņemot vērā situācijas nopietnību Lībijā, Regulas (ES) Nr. 204/2011 III pielikumā minēto personu un vienību saraksts, uz kurām attiecina ierobežojošos pasākumus, būtu jāpapildina ar jaunām personām un vienībām.
(3)
Turklāt no saraksta III pielikumā būtu jāsvītro viena persona un būtu jāatjaunina informācija par dažām personām un iestādēm, kas ir iekļautas minētās regulas II un III pielikuma sarakstos,
IR PIEŅĒMUSI ŠO REGULU.
1. pants
Regulas (ES) Nr. 204/2011 II un III pielikumu aizstāj ar tekstu, kas izklāstīts attiecīgi šīs regulas I un II pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2011. gada 12. aprīlī

Labels: 18
5
11